หลังจากคลอดลูกคนแรก 11 เดือน ประจำเดือนยังไม่มา + ยังปั๊มนมให้ลูกอยู่ค่ะ ได้ฉีดยาคุมแบบ3เดือน เข็มสุดท้ายเมื่อวันที่ 12 มิย. มีนัดฉีดอีกครั้ง 8 กย. แต่ไม่ได้ไปแล้วค่ะ เพราะวางแผนอยากมีลูกคนที่สองต่อ อยากจะสอบถามคุณว่าหากปล่อยแล้วมีโอกาสตั้งครรภ์ได้เร็วมากน้อยแค่ไหนค่ะ ยาคุมทำให้มีลูกยากจริงหรือไม่ค่ะ
สวัสดีค่ะ หากคลอดลูกมาแล้ว 11 เดือน และได้ฉีดยาคุมกำเนิดอยู่ การที่ประจำเดือนยังไม่มา ก็น่าจะเกิดจากผลของยาฉีดได้ค่ะทั้งนี้ หากต้องการจะตั้งครรภ์ เมื่อไม่ได้ฉีดยาคุมต่อ ก็อาจต้องรอเวลานานหลายเดือน โดยอาจใช้เวลา 4-10 เดือนนับจากที่ฉีดเข็มสุดท้ายไป หรืออาจต้องรอนานเป็นปีก็ได้ค่ะ ดังนั้น ก็ควรรอต่อไปก่อน และให้มีเพศสัมพันธ์สม่ำเสมอไปเรื่อยๆ การตั้งครรภ์ก็จะเกิดขึ้นได้ในที่สุดค่ะยาฉีดคุมกำเนิด ไม่ได้ทำให้มีมีบุตรยาก เพียงแต่อาจต้องใช้เวลานานหลังจากที่หยุดฉีด จึงจะตั้งครรภ์ได้ค่ะ